Zenička industrija mlijeka

Zenička industrija mlijeka (skraćeno ZIM) je konzumna mljekara u Bosni i Hercegovini sa sjedištem u Zenici. Ima status dioničkog društva. Bavi se proizvodnjom, preradom i prodajom mlijeka i mliječnih proizvoda. Proizvodnja Instalirani su kapaciteti za preradu od 50.000 litara mlijeka dnevno. Godine 2014. radila je kapacitetom od 22.000 litara na dan. Mlijeko se dobavlja od oko 2.000 poljoprivrednih proizvođača pretežno sa Zeničko-dobojskog i Srednjobosanskog kantona. Rekord je postignut 1990. sa preradom oko 15,3 miliona litara mlijeka. Godine 2008. je prerađeno 7 miliona litara mlijeka. Proizvodi ZIM prodaje sljedeće proizvode na tržištu, koje 65% čini zenička opština (prema tadašnjem stanju): mlijeko: sterilizirano, pasterizirano jogurt: obični, light, kiseli pavlaka mileram sir sirni namaz kajmak sirutka Pored Zenice, proizvodi se nude i u drugim opštinama (sada i onima koje su postale Grad). Historija Fabrika je puštena u rad 29. novembra 1959. Prvobitno je snabdijevala radnike uposlene u crnoj metalurgiji (Željezara Zenica) i rudarstvu uglavnom na području Zenice. Tokom rata u BiH 1992–1995 pretrpjela je znatnu štetu, uključujući gubitak stručnih kadrova. Od 1995. ponovo počinje da radi. Reference Vanjski linkovi Izvještaj za 2013. godinu na stranici Sarajevske berze